CELEX: C2004/179/12
Language: el
Date: 2004-07-10 00:00:00
Title: Υπόθεση C-206/04 P: Αίτηση αναιρέσεως της Mülhens GmbH & Co. KG, που ασκήθηκε στις 10 Μαΐου 2004 κατά της αποφάσεως του Πρωτοδικείου των Ευρωπαϊκών Κοινοτήτων της 3ης Μαρτίου 2004 (τέταρτο τμήμα), που εκδόθηκε επί της υποθέσεως Τ-355/02 μεταξύ της Mülhens GmbH & Co. KG και τoυ Γραφείoυ Εναρμoνίσεως στo πλαίσιo της Εσωτερικής Αγoράς (ΓΕΕΑ), όπου ο έτερος διάδικος ενώπιον του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) είναι η Zirh International Corp.

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/6
            
         Αίτηση αναιρέσεως της Mülhens GmbH & Co. KG, που ασκήθηκε στις 10 Μαΐου 2004 κατά της αποφάσεως του Πρωτοδικείου των Ευρωπαϊκών Κοινοτήτων της 3ης Μαρτίου 2004 (τέταρτο τμήμα), που εκδόθηκε επί της υποθέσεως Τ-355/02 μεταξύ της Mülhens GmbH & Co. KG και τoυ Γραφείoυ Εναρμoνίσεως στo πλαίσιo της Εσωτερικής Αγoράς (ΓΕΕΑ), όπου ο έτερος διάδικος ενώπιον του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) είναι η Zirh International Corp.
   (Υπόθεση C-206/04 P)
   (2004/C 179/12)
   Η Mülhens GmbH & Co. KG με έδρα την Κολωνία (Γερμανία), εκπροσωπούμενη από T. Schulte-Beckhausen, δικηγόρο, με τόπο επιδόσεων στο Λουξεμβούργο, άσκησε στις 10 Μαΐου 2004 αναίρεση ενώπιον του Δικαστηρίου των Ευρωπαϊκών Κοινοτήτων κατά της αποφάσεως του τετάρτου τμήματος του Πρωτοδικείου των Ευρωπαϊκών Κοινοτήτων της 3ης Μαρτίου 2004 επί της υποθέσεως Τ-355/02 (1) μεταξύ της Mülhens GmbH & Co. KG και τoυ Γραφείoυ Εναρμoνίσεως στo πλαίσιo της Εσωτερικής Αγoράς (ΓΕΕΑ), όπου ο έτερος διάδικος ενώπιον του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) είναι η Zirh International Corp.
   Η αναιρεσείουσα ζητεί από το Δικαστήριο:
   
               1.
            
            
               Να ακυρώσει την απόφαση του Πρωτοδικείου των Ευρωπαϊκών Κοινοτήτων της 3ης Μαρτίου 2004 (υπόθεση Τ-355/02) και την απόφαση του δεύτερου τμήματος προσφυγών του καθού — αναιρεσίβλητου της 1ης Οκτωβρίου 2002 (υπόθεση R-657/2001-2),
            
         
               2.
            
            
               Να καταδικάσει το καθού — αναιρεσίβλητο στα συνολικά δικαστικά έξοδα.
            
         Λόγοι αναιρέσεως και κύρια επιχειρήματα:
   Η αναιρεσείουσα προβάλλει ότι, ενόψει της ομοιότητας των επίδικων προϊόντων και υπηρεσιών και της ηχητικής ομοιότητας μεταξύ των σημείων, το Πρωτοδικείο θα έπρεπε να κρίνει ότι υφίσταται κίνδυνος συγχύσεως μεταξύ τους, σύμφωνα με το άρθρο 8 παράγραφος 1 στοιχείο β) του κανονισμού (ΕΚ) αριθ. 40/94 (2).
   Η αναιρεσείουσα ισχυρίζεται ότι το Πρωτοδικείο παρερμήνευσε τις προϋποθέσεις του άρθρου 8 παράγραφος 1 στοιχείο β) και ότι η προσβαλλόμενη απόφαση πρέπει να ακυρωθεί.
   
      (1)  ΕΕ C 70 της 22.3.2003, σ. 23.
   
      (2)  της 20ής Δεκεμβρίου 1993 για το κοινοτικό σήμα (ΕΕ L 11 της 14.1.1994, σ. 1), όπως έχει τροποποιηθεί.